Egpaar wreed aangeval na motor onklaar raak | Maroela Media
Egpaar wreed aangeval na motor onklaar raak
ŉ Man en sy vrou is verskeie kere met ŉ mes gesteek nadat hulle by die Blackburnbrug naby Umhlanga in KwaZulu-Natal gaan staan het nadat die man se motor onklaar geraak het.
LookLocal berig dat die egpaar omstreeks 23:30 Woensdagaand in verskillende motors agter mekaar aangery het toe die man se motor onklaar geraak het. Die egpaar is deur ŉ onbekende aantal mans aangeval en die man is 16 keer met ŉ mes gesteek en het beserings aan sy kop opgedoen. Die vrou is twee keer in die maag en been met die mes gesteek. Die paartjie is van hulle selfone en ŉ skootrekenaar beroof. Verlede week is ŉ vragmotorbestuurder ook met ŉ mes gesteek en van sy besitting beroof by die Blackburnbrug. Daar was die afgelope maande ook verskeie voorvalle van klippe wat op motors gegooi word wanneer hulle onder deur die brug ry. Die reuse voetgangerbrug is naby ŉ informele nedersetting geleë.
Man deur weerlig doodgeslaan
Solidariteit en SAPD se regstelsaak uitgestel
Antjie Meyer · 6 jaar gelede
Hoekom dink julle vlug die mense uit Suid-Afrika na ander oorsese lande, dit is omdat die blankes onveilig voel. ‘n Mens kan nie eers meer in die aand langs die pad stilhou nie of laat in die aand by jou huis aankom sonder dat jy bedreig word nie. Wat word van ons land. Kan daar nie iets gedoen word aan hierdie hele situasie nie.
Die ou klokreel jare terug was so wonderlik, toe kon ons as kinders nog buite speel en gaan “window” shopping doen, nou moet jy jou rug hol maak en oor jou skouer loer die hele tyd.
Ag nee, wat word van die sorgelose lekker lewe in Suid-Afrika???